stanford-oval/wikipedia huggingface dataset:
Avioliittoyhtiö
Näyttelijät

| 0 | 1 | 2 |
| --- | --- | --- |
|  Birgit Kronström  | … |  Hilkka Palo alias Salo, myöh. Kannas    |
|  Tauno Palo  | … |  Paavo Kannas, arkkitehti    |
|  Siiri Angerkoski  | … |  kassaneiti, Sandra Matilda Hendonen, ”Kassandra”    |
|  Uuno Laakso  | … |  verhoilumestari Aatu Roni    |
|  Aino Lohikoski  | … |  rouva Makkonen    |
|  Sven Relander  | … |  pankinjohtaja Hesekiel Hassinen    |
|  Sylva Rossi  | … |  Annikki, "Misse"    |
|  Jalmari Rinne  | … |  herra Makkonen    |
|  Laila Rihte  | … |  Ellen Berg    |
|  Urho Somersalmi  | … |  professori Thorelius    |
|  Sirkka Sipilä  | … |  Brita von Löwen    |
|  Pentti Viljanen  | … |  Bertel Berg    |
|  Elsa Rantalainen  | … |  tohtorinna   |
|  Edvin Kajanne  | … |  puuseppä   |
|  Turo Kartto  | … |  Erik Lönn   |
|  Arvi Tuomi  | … |  hovimestari   |
|  Senja Soitso  | … |  nainen ravintolassa   |
|  Aku Käyhkö  | … |  johtaja, ”Pupsi”   |
|  Verna Piponius  | … |  neiti von Löwen   |
|  Kyllikki Väre  | … |  Vera Broms   |
|  Evald Terho  | … |  kamaripalvelija Johansson   |
|  Eero Leväluoma  | … |  tuomari   |
|  Ossi Elstelä  | … |  johtaja Hallberg   |
Sosialistinen puolue (Ranska)

| Sosialistinen puolue> Parti socialiste |
| --- | --- |
  
  
  
Perustettu:  1969
Johto:   Olivier Faure 
Ideologia:  sosiaalidemokratia demokraattinen sosialismi
Poliittinen kirjo:  keskusta-vasemmisto
Kansalliskokous:  26 / 577
Senaatti:  73 / 348
EU-parlamentti:  10 / 79
Kansainväliset jäsenyydet:  – Euroopan sosialidemokraattinen puolue   – Sosialistinen internationaali
Kotisivu:  www.parti-socialiste.fr
Infobox OKNimi-testi OK: 
Sosialistinen puolue (ransk. Parti socialiste, lyh. PS) on ranskalainen sosiaalidemokraattinen puolue, joka perustettiin Työväeninternationaalin ranskalaisen osaston (SFIO) seuraajaksi Alfortvillen kokouksessa 1969. Sosialistinen puolue on Sosialistisen internationaalin ja Euroopan sosialidemokraattisen puolueen jäsen.
Historia > Mitterrandin presidenttikausi

Sosialistista puoluetta johti aluksi Alain Savary. Kaksi vuotta myöhemmin siihen liittyi muutamia vasemmistolaisia tasavaltalaisia ryhmiä François Mitterrandin johdolla. Mitterrand nousi puolueen johtoon 1971 kolmannessa puoluekokouksessa Epinayssa. Mitterrand sai enemmistön ehdottamalla liittoa kommunistien kanssa. Vuonna 1972 hyväksyttiin vasemmiston yhteinen ohjelma kommunistisen puolueen ja vasemmistoradikaalien kanssa. Mitterrand oli lähellä presidentinvaalivoittoa 1974. Osa Parti Socialiste Unifién jäsenistä liittyi tuolloin PS:ään.
Yhteistä ohjelmaa ei kuitenkaan saatu päivitettyä ja vasemmiston tappio vuoden 1978 vaaleissa johti sisäiseen kriisiin. Michel Rocardin sosiaalidemokraattisempi ryhmä les rocardiens haastoi marxilaisen Mitterrandin. Mitterrand voitti kuitenkin Metzin puoluekokouksessa 1979 ja valittiin vuoden 1981 presidentinvaaleissa. Näin hänestä tuli maan ensimmäinen sosialistipresidentti.
Mitterrand voimisti myös aikaisemman konservatiivihallituksen harjoittamaan dirigismiä (dirigisme), ja pääministeri Pierre Mauroyn johdolla kansallistettiin pankit, vakuutusala ja puolustusteollisuus. Työläisten palkkoja korotettiin ja työaikaa lyhennettiin. Talouskriisiä tämäkään ei saanut ratkaistua.
Alkuvuodesta 1982 Mitterrand joutui valitsemaan Euroopan valuuttajärjestelmän ja yhtenäisen Euroopan rakentamisen tai sosialismin välillä. Tuolloin PS kääntyi markkinatalouden kannalle ja 1984 Mitterrand ja pääministeri Laurent Fabius jättivät enemmät kansallistamiset. Vasemmiston liitto hajosi ja kommunistiministerit jättivät hallituksen.
PS menetti enemmistönsä 1986 ja Mitterrand joutui elämään konservatiivipääministeri Jacques Chiracin kanssa (Ranskassa tästä käytetään termiä cohabitation). Suosittu Mitterrand valittiin uudelleen 1988 ja kuukauden kuluttua sosialistit saivat enemmistön parlamentissa. Oikeistosiiven Rocard valittiin pääministeriksi. Mitterrand keskittyi ulkopolitiikkaan ja Eurooppaan ja jätti sisäpolitiikan pääministereilleen Édith Cressonille ja Pierre Bérégovoylle. Puoluetta ravistelivat skandaalit ja keskinäiset kamppailut.
Vuonna 1990 Rennesin kokouksessa mitterrandistien ryhmä hajosi Fabiuksen ja Lionel Jospinin tukijoihin. Vasemmistosiipi Jean-Pierre Chevènementin johdolla erosi puolueesta ja perusti MDC:n (Mouvement des citoyens) vastustettuaan Persianlahden sotaa ja Maastrichtin sopimusta. Vuoden 1993 vaaleissa PS kärsi tappion ja palasi 1960-luvun SFIO:n kannatuslukuihin.
Historia > Mitterrandin jälkeen

Vuoden 1995 presidentinvaaleissa François Mitterrand ei ollut enää ehdokkaana ja Jospin hävisi konservatiivien Chiracille. Vuonna 1997 kuitenkin vasemmiston liitto (Gauche plurielle), joka koostui sosialisteista, PCF:stä, Vihreistä ja Radikaalivasemmistosta ja MDC:sta sai enemmistön kansalliskokoukseen ja Jospinista tuli pääministeri ja Chirac puolestaan sai tottua cohabitationiin.
Jospin hävisi jälleen nöyryyttävästi presidentinvaalit 2002 ja vetäytyi politiikasta. Myöhemmin 2002 sosialistit hävisivät Chiracin muodostamalle konservatiivien liitolle UMP:lle myös parlamenttivaalit, huolimatta siitä, että uusi sosialistijohtaja François Hollande yritti elvyttää vasemmiston liiton yhdistyneenä vasemmistona.
Vuoden 2004 paikallisvaaleissa sosialistit tekivät jälleen paluun ja entinen Gauche plurielle -liitto sai haltuunsa kaksikymmentä kahdestakymmenestä kahdesta Manner-Ranskan alueesta ja neljä merentakaista aluetta.
Vuoden 2002 jälkeen sosialistipuolue ei ole juurikaan saanut tehtyä oikeiston ohjelmasta eroavaa talouspoliittista ohjelmaa. 1. joulukuuta 2004 sosialistipuolueen jäsenistä 59 % päätti kokouksessaan kannattaa Euroopan unionin perussopimusta, vaikka sillä oli lukuisia näkyviä vastustajia. Kun aloite hylättiin 29. toukokuuta 2005 kansanäänestyksessä, se jätti puolueen melkoiseen sekaannustilaan. Osasyynä oli kamppailu vuoden 2007 presidentinvaaliehdokkuudesta.
Marraskuun 2005 Le Mansin kokouksessa puolue hyväksyi maltillisen ja euromyönteisen ohjelman, johon on tehty muutamia vasemmistolaisia lisäyksiä. 16. marraskuuta 2006 puolue valitsi Ségolène Royalin presidenttiehdokkaakseen seuraavan vuoden vaaleihin, joissa hän hävisi oikeiston Nicolas Sarkozylle.
Marraskuussa 2008 puolueen pääsihteeriksi valittiin niukasti Martine Aubry.
Toukokuun 2012 presidentinvaaleissa sosialistien ehdokas Francois Hollande voitti istuvan presidentin, oikeistolaisen Nicolas Sarozyn ja tuli valituksi Ranskan uudeksi presidentiksi. Presidenttinä Francois Hollande oli ennätysmäisen epäsuosittu. Vuoden 2016 lopulla Hollande ilmoitti, ettei pyri toiselle kaudelle.
Toukokuussa 2017 Ranskan uudeksi presidentiksi valitun keskustaliberaalin Emmanuel Macronin puolue Tasavalta liikkeessä (La Republique En Marche!) sai yhdessä tukipuolueensa Demokraattisen liikkeen kanssa ehdottoman enemmistön eli 350 paikkaa maan 577-paikkaiseen parlamentin alahuoneeseen kesäkuun 2017 vaaleissa. Suurin häviäjä oli aikaisempi valtapuolue Sosialistit PS, joka sai 29 paikkaa ja liittolaisineen 44 paikkaa. Sosialistit hävisivät yli 250 paikkaa. Vaalien suurin poliittinen mullistus oli presidentti Macronin perustaman uuden poliittisen ryhmittymän nousu valtaan sekä Sosialistisen puolueen romahdus. Äänestysvilkkaus parlamenttivaaleissa oli alle 44%.
Pääsihteerit

| Pääsihteeri | Kausi |
| --- | --- |
Alain Savary: 1969–1971
François Mitterrand: 1971–1981
Lionel Jospin: 1981–1988
Pierre Mauroy: 1988–1992
Laurent Fabius: 1992–1993
Michel Rocard: 1993–1994
Henri Emmanuelli: 1994–1995
Lionel Jospin: 1995–1997
François Hollande: 1997–2008
Martine Aubry: 2008−2012
Harlem Désir: 2012–2014
Jean-Christophe Cambadélis: 2014–2017
Olivier Faure: 2018–
Vaalimenestys > Presidentinvaalit

| Vaalivuosi | Ehdokas | Ääniä 1>  kierroksella |  %-osuus 1>  kierroksella | Ääniä 2>  kierroksella |  %-osuus 2>  kierroksella |
| --- | --- | --- | --- | --- | --- |
| 1974 | François Mitterrand | 11 044 373 | 43,25 % | 12 971 604 | 49,19 % |
| 1981 | François Mitterrand | 7 505 960 | 25,86 % | 15 708 262 | 51,76 % |
| 1988 | François Mitterrand | 10 381 332 | 34,11 % | 16 704 279 | 54,02 % |
| 1995 | Lionel Jospin | 7 098 191 | 23,30 % | 15 763 027 | 47,4 % |
| 2002 | Lionel Jospin | 4 610, 113 | 16,18 % | — | — |
| 2007 | Ségolène Royal | 9 500 112 | 25,87 % | 16 790 440 | 46,94 % |
| 2012 | François Hollande | 10 272 705 | 28,63 % | 18 000 668 | 51,67 % |
| 2017 | Benoît Hamon | 2 291 288 | 6,36 % | — | — |
Vaalimenestys > Kansalliskokouksen vaalit

| Vaalivuosi | Ääniä 1>  kierroksella |  %-osuus 1>  kierroksella | Paikkamäärä |
| --- | --- | --- | --- |
| 1973 | 4 579 888 | 18,9 % | 89 / 491  |
| 1978 | 6 451 151 | 22,6 % | 103 / 491  |
| 1981 | 9 077 435 | 36,0 % | 266 / 491  |
| 1986 | 8 693 939 | 31,0 % | 206 / 573  |
| 1988 | 8 493 602 | 34,8 % | 260 / 577  |
| 1993 | 4 476 716 | 17,6 % | 53 / 577  |
| 1997 | 5 961 612 | 23,5 % | 246 / 577  |
| 2002 | 6 086 599 | 24,1 % | 141 / 577  |
| 2007 | 6 436 136 | 24,7 % | 186 / 577  |
| 2012 | 7 617 996 | 29,4 % | 279 / 577  |
| 2017 | 1 665 667 | 7,5 % | 30 / 577  |
Vaalimenestys > Europarlamenttivaalit

| Vaalivuosi | Äänimäärä |  %-osuus | Paikkamäärä |
| --- | --- | --- | --- |
| 1979 | 4 763 026 | 23,53 % | 22 / 81  |
| 1984 | 4 188 875 | 20,76 % | 20 / 81  |
| 1989 | 4 286 354 | 23,61 % | 22 / 87  |
| 1994 | 2 824 173 | 14,49 % | 15 / 87  |
| 1999 | 3 873 901 | 21,95 % | 22 / 78  |
| 2004 | 4 960 756 | 28,90 % | 31 / 74  |
| 2009 | 2 838 160 | 16,48 % | 14 / 74  |
| 2014 | 2 649 202 | 13,98 % | 12 / 74  |
Aiheesta muualla

Wikimedia Commonsissa on kuvia tai muita tiedostoja aiheesta .
Sosialistinen puolue (ranskaksi)
Francois Mitterrand
Ségolène Royal vuoden 2007 presidentinvaalikampanjan aikana.
Francois Hollande
Beatrice Farve

Beatrice Farve (30. huhtikuuta 1895 – 19. tammikuuta 2009) oli pitkäikäinen yhdysvaltalainen. Hän oli kuollessaan maailman toiseksi vanhin ihminen, joka hänestä oli tullut portugalilaisen Maria de Jesuksen kuoltua 2. tammikuuta 2009. Ennen hänen omaa kuolemaansa hänen edelleen ylsi vain 6. huhtikuuta 1894 syntynyt yhdysvaltalainen Gertrude Baines.
Farve oli kotoisin Georgian osavaltiosta. Hän kuoli Brunswickissä 113-vuotiaana.
Beatrice Granberg

Silvia Beatrice Pauline Granberg (1. toukokuuta 1916 Tampere – 10. syyskuuta 2000 Helsinki) oli suomalainen  Kansallismuseon tutkija ja Suomen 1900-luvun huomattavin itämaisen numismatiikan asiantuntija, jonka omistama 98 teoksen kokoelma on vuodesta 2002 ollut esillä Ateneumin taidemuseon kokoelmissa.
Granbergin vanhemmat olivat apteekkari, tehtailija Edvard Julius Granberg ja Gunhild Viktoria Karlsson. Hän valmistui Helsingin yliopistosta 1945 luettuaan arkeologiaa, itämaisia kieliä ja taidehistoriaa. Työskenneltyään harjoittelijana Kansallismuseossa Granberg jatkoi kieliopintoja 1948-1951 Uppsalassa, Jerusalemissa ja Lontoossa. Palattuaan työskentelemään Kansallismuseoon hän paneutui viikinkiaikaisiin itämaisiin rahalöytöihin. Hänen tärkeimmäksi tutkimusjulkaisukseen muodostui 1966 ilmestynyt rahaluettelo Förteckning över kufiska myntfynd i Finland. Kansallismuseossa hän vastasi 1950- ja 1960-luvuilla lähes yksinään tieteellisen numismatiikan asiantuntemuksesta. Granbergin kuoltua sukuhaaransa viimeisenä tekemättä testamenttia hänen huomattava taideteosten, mukaan lukien Von Wrightin veljesten ja 1800-luvun suomalaisten, ruotsalaisten ja venäläisten taiteilijoiden teoksia, sekä  numismaattisen aineiston kokoelmansa päätyi valtiolle. Edellinen sijoitettiin Ateneumin taidemuseoon ja jälkimmäinen Museovirastoon.
Arvo Sotavalta

Arvo August Sotavalta, vuoteen 1900 Richter, (7. tammikuuta 1889 Lempäälä – 21. helmikuuta 1950 Helsinki) oli suomalainen kielitieteilijä.
Sotavallan vanhemmat olivat tilanomistaja Johan August Sotavalta ja Emma Sofia Suomi. Hän oli naimisissa vuosina 1917–1927 Evi Marguerita Hjeltin kanssa, jonka isä oli valtioneuvos Edvard Hjelt.
Koulutus

Sotavalta pääsi ylioppilaaksi 1908 Tampereen Reaalilyseosta. Hän valmistui filosofian maisteriksi 1914 ja filosofian lisensiaatiksi ja tohtoriksi 1923 Helsingin yliopistosta. Tampereen Reaalilyseon ylioppilasluokalla 1908 olivat myös Lauri Pohjanpää ja F. E. Sillanpää, jotka olivat Arvo Sotavallan ystäviä sekä koulu- ja opiskelutovereita.
Ura

Sotavalta tutki suomalais-ugrilaisia kieliä. Arvo Sotavalta oli G. J. Ramstedtin apulaisena tämän tutkimusmatkalla Mongoliaan 1912. Se oli Ramstedtin seitsemästä idänretkestä viimeinen. Matkalle lähdettiin keväällä 1912 matkustamalla junalla Pietariin ja sieltä edelleen Urgaan Pohjois-Mongoliaan. Sieltä lähdettiin kymmenen hevosen karavaanilla tutkimusmatkalle, joka ulottui aina Selengajoen varrella olevaan Baibalykiin asti. Matkan tarkoitus oli tutkia muinaisen Tyrk-kansan ja sitä seuranneiden uigurien historiaa sekä tutustua mongolien nykykieleen. Matkalaiset palasivat kotimaahan joulun alla 1912. Arvo Sotavalta toi matkalta muun muassa mongolien asusteita, jotka hän lahjoitti Kansallismuseoon.
Sotavalta toimi Helsingin yliopiston lainopillisen tiedekunnan suomen kielen opettajana 1924–1950, foneettisen laitoksen amanuenssina 1928–1950 sekä fonetiikan dosenttina 1940–1950. Hän oli myös Suomalaisen kirjallisuuden edistämirahaston sihteerinä 1922–1933, Helsingin suomalaisen lyseon tunti- ja sijaisopettajana 1924–1929 ja kauppakorkeakoulun opettajana 1929–1931.
Sotavallan sisar oli tekstiilitaiteilija Impi Sotavalta.
Teoksia

Zur Konsonanztheorie. 1923 (väitöskirja)
Die Phonetik und ihre Beziehungen zu den Grenzwissenschaften:Abgrenzung und Analyse des Untersuchungsgebietes, Suomalaisen Tiedeakatemian toimituksia, B;XXXI 3.
Zur Theorie der Lautveränderungen. 1938
Über die Struktur der Laute. 1940
Westlamutische Materialen / Aufgezeichnet von Arvo Sotavalta. Bearbeitet und heausgegeben Harry Halén. Suomalais-ugrilainen Seura 1978
Smøla

Smøla on saaristokunta Møren ja Romsdalin läänin pohjoiskolkassa Norjassa. Kunnalla on maapinta-alaa 272 neliökilometriä, ja asukasluku oli 2 159 vuoden 2024 alussa.
Yleistä

Smølan kunta syntyi 1. tammikuuta 1960 Edøyn, Brattværin ja Hopenin yhdistyessä. Yhteinen väkiluku oli tuolloin 4 046. Kunnan rajat ovat pysyneet samoina tähän päivään asti.
Yleistä > Vaakuna

Smølan vaakuna on vuodelta 1989. Siinä on kaksi valkoista lokkia punaisella pohjalla kuvaamassa kunnan merellistä sijaintia.
Yleistä > Kirkkoja

Smølan kunnan alueella toimii kolme Norjan kirkon seurakuntaa kuntaliitosta edeltäneiden kolmen kunnan mukaisesti. Brattværin kirkko on vuodelta 1917, Edøyn kirkko vuodelta 1885 ja Hopenin kirkko vuodelta 1892.
Maantiede

Smølan saaristokunta sijaitsee pohjoiseen Kristiansundista Norjan länsirannikon edustalla. Kunta koostuu pääsaaresta Smøla ja yli viidestätuhannesta pienemmästä saaresta. 214 neliökilometrin laajuinen pääsaari on matala, korkein kohta on 63 metriä merenpinnasta. Saaren maasto koostuu lähes yksinomaan soista ja kallioista, vain 5 % pinta-alasta on viljeltyä. Kunnan muut merkittävät saaret ovat Edøya, Kuli ja Veiholmen. Saaristokunnan erottaa Norjan mantereesta Edøyfjorden-vuono.
Nähtävyyksiä

Veiholmenin kalastajakylä
Kulisteinen (Kulin kivi), varhaiskristillisen ajan muistomerkki. Kiven toisella puolella on suuri risti, ja kiveä kiertää riimukirjoitus.
Edøyn vanha kirkko, entistetty kirkko noin vuodelta 1190.
Monet majakat, kuten Haugjegla, Skalmen ja Tyrhaug.
Aiheesta muualla

Kuvia tai muita tiedostoja aiheesta Smøla Wikimedia Commonsissa
Kunnan kotisivu (norjaksi)
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Smøla
Veiholmenin kalastajakylä.
Edøyn vanha kirkko.
Smølan rantamaisema.
Kulisteinen.
Käännös suomeksi
Bama-Lama Boogaloo!

| Bama-Lama Boogaloo! The Flaming Sideburns |
| --- | --- | --- |

Livealbumin tiedot
 Julkaistu: 1997
 Tyylilaji: garage rock
 Levy-yhtiö: Smokin' Troll
The Flaming Sideburns muut julkaisut
|   | Bama-Lama Boogaloo! 1997 | It's Time to Testify... Brothers and Sisters 1999 |
Bama-Lama Boogaloo! on garage rock -yhtye The Flaming Sideburnsin järjestyksessään ensimmäinen julkaisu sekä konserttitallenne. Albumin kappaleet on äänitetty yhtyeen varhaisilla keikoilla. Brittiläinen Smokin' Troll -yhtiö julkaisi levyn vuonna 1997.
Kappaleet

La Bruta
Dirty Water
Pretty Thing
Show Me the Way
Don't Need Your Luvin'
Dirty Robber
Hidden Charms
Shot Down
The Witch
I Must Be Mad
Bama Lama Lu
Action Woman
I Need You
The Hustler
Since I Fell for You
Crazy Love
Women
Maintaining My Cool
Have Love Will Travel
Louie Louie
Reverberation
High Time
Suzie Q
Great Balls of Fire
Aiheesta muualla

Bama-Lama Boogaloo! discogs.com -sivustolla
Bartolomé de Escobedo

Bartolomé de Escobedo (n. 1500 – 11. elokuuta 1563) oli espanjalainen säveltäjä. Hän syntyi Zamorassa ja opiskeli Salamancassa. Vuonna 1536 Escobedo liittyi kuoroon, jossa hän oli vuoteen 1554 saakka. Hän oli todennäköisesti säveltäjä Tomás Luis de Victorian opettaja.
Escobedon sävellyksistä kaksi messua ja motetteja ovat säilyneet.
Banaani (täsmennyssivu)

Banaani voi tarkoittaa seuraavia asioita:
Kasvit ja hedelmät

banaani, yleinen nimitys Musa - ja Ensete -sukuun kuuluvien lajien pohjushedelmille
hedelmäbanaani, tyypillisesti raakana syötävä banaani
keittobanaani, kypsennettynä syötävä banaani
banaanikasvit (Musaceae), kasviheimo
banaanit (Musa ), kasvisuku banaanikasvien heimossa
banaani (Musa × paradisiaca), Musa-sukuun kuuluva kasvi
kääpiöbanaani (Musa acuminata), Musa-sukuun kuuluva kasvi
Ensete , kasvisuku banaanikasvien heimossa
etiopianbanaani (Ensete ventricosum), Ensete-sukuun kuuluva kasvi
Muita

banaaniliitin, yksijohtiminen sähköliitin
banaanipotku eli kierrepotku, kaarevan lentoradan omaava potku jaloilla pelattavissa peleissä
nettislangissa ban, saada banaani, eli tulla bannatuksi
Nokia 8110, kännykkä, joka sai kaarevasta muodostaan johtuen nimityksen ”banaanipuhelin”
Sininen banaani, merkittävä talousalue Euroopassa
Keltainen banaani, toinen talousalue Euroopassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Banaani”, voi hakea sivunnimihaulla, laajalla sivunnimihaulla tai tekstihaulla.
Bates Motel

Bates Motel voi tarkoittaa seuraavia:
Bates Motel, Norman Batesin omistama motelli Robert Blochin romaanissa Psyko sekä sen elokuva- ja televisiosovituksissa
Bates Motel, Psyko-elokuvasarjan spin-off-televisioelokuva vuodelta 1987
Bates Motel, Psyko-elokuvaan perustuva televisiosarja vuosilta 2013–2017.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bates Motel”, voi hakea sivunnimihaulla, laajalla sivunnimihaulla tai tekstihaulla.
Barton-on-Humberin rautatieasema

| Barton-on-Humber |
| --- | --- |

Perustiedot
Lyhenne:  BAU
Aiemmat nimet:  Barton (1849–?)
Rataosa:  Barton Line
Sijainti:  53°41′20.4″N, 0°26′34.8″W
Osoite:  Butts Road, Barton-on-Humber, North Lincolnshire, DN18 5SJ
Paikkakunta:  Barton-upon-Humber
Valtio:  Yhdistynyt kuningaskunta
Avattu:  1. maaliskuuta 1849
Liikenne
Käyttäjiä (v.):  39 488 (2017–2018)
Liikennöitsijä(t):  Northern
Pysäköinti:  20 autopaikkaa
Ratapiha
Raiteisto:  1 laituriraide
Aiheesta muualla
 Wikimedia Commons 
Barton-on-Humberin rautatieasema on rautatieasema Barton-upon-Humberin kaupungissa North Lincolnshiressä. Se sijaitsee Barton Linen varrella.
Asema avattiin 1. maaliskuuta 1849 nimellä Barton. Sitä käytti 39 488 matkustajaa kaudella 2017–2018.
Audi A3 (2020)

| Audi A3 Typ 8Y |
| --- | --- |

Valmistustiedot
Valmistusmaa:   Kiina  Saksa
Valmistaja:  Audi
Konserni:  Volkswagen Group
Valmistusvuodet:  2020–
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Audi A3 (Typ 8V)
Teknisesti samankaltaisia:  Audi RS3 (Typ 8YA) Audi S3 (Typ 8Y) Cupra Formentor Ford Tourneo Connect III SEAT León (Typ KL) Škoda Octavia  (Typ NX) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R3 R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin
Audi A3 Typ 8Y on Audi A3:n neljännen sukupolven malli, jota on valmistettu vuodesta 2020 lähtien.
Audi A3 Typ 8Y (2020–)

Neljännen sukupolven A3 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi.  Auto perustuu samaan perusrakenteeseen kuin edeltäjänsä, mistä johtuen kokonaispituudessa on tapahtunut muutosta ainoastaan noin kolme senttimetriä ja akseliväli on pysynyt täysin ennallaan. Ensimmäisenä esitelty korimalli on viisiovinen Sportback, neliovinen sedan seurasi myöhemmin perässä.
Vuoden 2020 Euro NCAP -kolaritestistä A3 sai tulokseksi täydet viisi tähteä.
Moottorivalikoiman muodostivat alussa 1,5-litrainen (150 hv) bensiinimoottori ja 2,0-litrainen (116/150 hv) dieselmoottori. Vetotavaksi oli alkuvaiheessa saatavana ainoastaan etuveto, mutta nelivetoiset malliversiot tulivat pian mallistoon.
Aiheesta muualla

Kuvia tai muita tiedostoja aiheesta Audi A3 (2020) Wikimedia Commonsissa
Sedan-korinen Audi A3.
Audi A4 (B8)

| Audi A4 B8 |
| --- | --- |

Valmistustiedot
Valmistusmaa:   Indonesia  Intia  Kiina  Saksa
Valmistaja:  Audi
Konserni:  Volkswagen Group
Valmistusvuodet:  2007–2015
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Audi A4 (B7)
Seuraaja:  Audi A4 (B9)
Teknisesti samankaltaisia:  Audi A5 (B8) Audi A6 (C7) Audi A7 (C7) Audi A8 (D4) Audi Q5 (Typ 8R) Audi RS4 (B8) Audi S4 (B8) Porsche Macan Volkswagen Phideon
Tekniset tiedot
Pohjalevy:  Volkswagen Group MLB
Moottori:  R4 V6
Iskutilavuus:  1,8–3,2 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 8-vaihteinen automaatti 7-vaihteinen kaksoiskytkin CVT-automaatti
Audi A4 B8 (Typ 8K) on Audi A4:n neljännen sukupolven malli, jota valmistettiin vuosina 2007–2015. Se korvasi edeltäneen B7-mallin ja seuraajaksi tuli Audi A4 B9. Kaksiovinen cabriolet poistui kokonaan A4-mallistosta siirtyen osaksi uutta A5-mallistoa, joka esiteltiin hieman ennen A4 B8 -mallia.
Audi A4 B8 (2007–2015)

Neljännen sukupolven A4 esiteltiin neliovisena sedanina Frankfurtin autonäyttelyssä syyskuussa 2007. Farmarimalli Avant esiteltiin Geneven autonäyttelyssä maaliskuussa 2008. A4 oli keväällä 2007 esitellyn Audi A5:n jälkeen toinen malli, joka perustui Volkswagen Groupin modulaariselle MLB-pohjalevylle. Sen ansiosta autosta tuli edeltäjäänsä kevyempi, ja uusi perusrakenne takasi sille myös paremman painojakauman. Edeltäjäänsä verrattuna auto kasvoi 117 millimetriä kokonaispituudeltaan ja 160 millimetriä akseliväliltään.
Vuoden 2009 Euro NCAP -kolaritestistä A4 sai tulokseksi täydet viisi tähteä.
Kantonin autonäyttelyssä marraskuussa 2008 esiteltiin ainoastaan Kiinan markkinoilla myytävä A4L, jonka akseliväli oli 60 millimetriä perusmallia pidempi.
Farmarimallista esiteltiin Geneven autonäyttelyssä maaliskuussa 2009 Allroad-versio, jossa on korkeampi maavara ja koria suojaavia muoviosia. Audi oli tarjonnut Allroad-versiota suuremmasta A6-mallista jo vuodesta 2000 alkaen.
Syksyllä 2011 esiteltiin kasvojenkohotuksen kokenut malli. Uudistuksia tehtiin muun muassa puskureihin, etusäleikköön ja valoihin.
Aiheesta muualla

Kuvia tai muita tiedostoja aiheesta Audi A4 (B8) Wikimedia Commonsissa
Audi A4 B8 Avant
Audi A4 Allroad quattro
Facelift-mallin Audi A4 B8.